
Pravna je osnova za ovo izvješće Uredba (EU) 2015/1017 Europskog parlamenta i Vijeća od 25. lipnja 2015. o Europskom fondu za strateška ulaganja, Europskom savjetodavnom centru za ulaganja i Europskom portalu projekata ulaganja i o izmjeni uredaba (EU) br. 1291/2013 i (EU) br. 1316/2013 – Europski fond za strateška ulaganja[footnoteRef:1] („Uredba o EFSU-u”). Europska komisija i Europska investicijska banka („EIB”) potpisale su 22. srpnja 2015. Sporazum o upravljanju EFSU-om i odobravanju jamstva EU-a („Sporazum o EFSU-u”). [1: 	SL L 169, 1.7.2015., str. 1.] 

Člankom 16. stavkom 6. Uredbe o EFSU-u propisuje se da Komisija svake godine do 31. svibnja podnosi Europskom parlamentu, Vijeću i Europskom revizorskom sudu godišnje izvješće o upravljanju Jamstvenim fondom EFSU-a u prethodnoj kalendarskoj godini, uključujući procjenu primjerenosti ciljnog iznosa i razine Jamstvenog fonda EFSU-a i potrebe za njegovim obnavljanjem. To godišnje izvješće sadržava prikaz financijskog stanja Jamstvenog fonda EFSU-a na kraju prethodne kalendarske godine, financijske tokove tijekom prethodne kalendarske godine te važne transakcije i sve relevantne informacije o financijskim izvještajima. Izvješće uključuje i informacije o financijskom upravljanju, uspješnosti i rizicima Jamstvenog fonda EFSU-a na kraju prethodne kalendarske godine.
[bookmark: _Toc449686522][bookmark: _Toc449686553][bookmark: _Toc449686523][bookmark: _Toc449686554]Člankom 16. stavkom 2. Uredbe o EFSU-u propisuje se i da EIB, prema potrebi u suradnji s Europskim investicijskim fondom („EIF”), jednom godišnje izvješćuje Europski parlament i Vijeće o EIB-ovim operacijama financiranja i ulaganja obuhvaćenima Uredbom („operacije EFSU-a”) te da se to izvješće objavljuje. Do dana objave ovog izvješća, EIB još nije donio godišnje izvješće za 2015.
2. [bookmark: _Toc449689408][bookmark: _Toc449972639][bookmark: _Toc451958573]OPERATIVNI KONTEKST
Jamstvo EU-a pokriva operacije financiranja i ulaganja koje je EIB potpisao u okviru dijela za infrastrukturu i inovacije, a EIF u okviru dijela za MSP-ove. Dio tih operacija pokriva se jamstvom EU-a, dok dio na vlastiti rizik pokriva Grupa EIB.
U 2015. ukupni je broj zaključenih operacija u okviru EFSU-a, kojima je bilo obuhvaćeno 19 država članica, iznosio 3 milijarde EUR, od čega je EIB potpisao 1,2 milijarde EUR (10 operacija), a EIF 1,8 milijardi EUR (83 operacije). Od tih je potpisa krajem 2015. jamstvom EU-a pokriveno 1 553 milijuna EUR (1 155 milijuna EUR iz EIB-a i 398 milijuna EUR iz EIF-a). Ukupna nepodmirena izloženost pokrivena jamstvom EU-a u smislu isplata iznosila je približno 202 milijuna EUR.
EIB i EIF zaduženi su za procjenu i praćenje rizika pojedinačnih operacija te su u ožujku 2016. Komisiji i Europskom revizorskom sudu podnijeli izvješće u skladu s člankom 16. stavkom 3. Uredbe o EFSU-u. Na temelju tog izvješća Komisija procjenjuje primjerenost ciljnog iznosa i razine Jamstvenog fonda EFSU-a. 
U skladu s člankom 16. stavkom 2. Uredbe o EFSU-u, godišnje izvješće koje EIB podnosi Europskom parlamentu i Vijeću sadržava konkretne informacije o ukupnom riziku povezanom s operacijama financiranja i ulaganja provedenima u okviru EFSU-a te o aktiviranju jamstva.
U skladu s člankom 12. Uredbe o EFSU-u, Jamstveni fond EFSU-a predstavlja rezervu likvidnosti iz koje se EIB-u isplaćuju sredstva u slučaju aktiviranja jamstva EU-a. U skladu sa Sporazumom o EFSU-u između EU-a i EIB-a, aktiviranja isplaćuje Jamstveni fond EFSU-a ako njihov iznos premašuje iznos sredstava kojima EIB raspolaže na računu EFSU-a. Račun EFSU-a, kojim upravlja EIB, uspostavljen je radi prikupljanja prihoda EU-a od operacija pokrivenih jamstvom EFSU-a i naplaćenih iznosa, a ovisno o raspoloživom saldu, i za plaćanje aktiviranja u okviru jamstva EU-a. 
Jamstveni fond EFSU-a postupno se popunjava s obzirom na povećanje izloženosti jamstva EU-a.
Sredstvima Jamstvenog fonda EFSU-a izravno upravlja Komisija i ona se ulažu u skladu s načelom dobrog financijskog upravljanja i primjerenim bonitetnim zahtjevima. 

Na dan 31. prosinca 2015. u Jamstvenom fondu EFSU-a nije bilo sredstava. Jamstveni fond EFSU-a stoga nije uključen u konsolidirane financijske izvještaje Europske unije za 2015.
U financijskim izvještajima EU-a za 2015. zabilježeno je potraživanje od 1 399 423 EUR, koje odgovara neto prihodu EU-a od operacija pokrivenih jamstvom EFSU-a u 2015., te je uplaćeno na račun EFSU-a u siječnju 2016. 
Izloženost jamstva EU-a u odnosu na isplaćene operacije EFSU-a koje su nepodmirene iznosila je 201 899 614 EUR na dan 31. prosinca 2015., od sveukupnog najvišeg iznosa od 16 000 000 000 EUR za koji jamči EU (članak 11. Uredbe o EFSU-u). Iznos od 201 899 614 EUR zabilježen je u bilješkama uz financijske izvještaje EU-a za 2015. kao nepredviđena obveza.
[bookmark: _Toc449689412]Znatne transakcije 
U 2015. dodijeljeno je 1,35 milijardi EUR proračunskih sredstava za popunjavanje Jamstvenog fonda EFSU-a u 2016. i 2017. 
To je objavljeno u bilješkama uz financijske izvještaje EU-a za 2015. u poglavlju „Nepodmirene proračunske obveze koje još nisu rashodovane”.
4. [bookmark: _Toc449689413][bookmark: _Toc449689414][bookmark: _Toc449972641][bookmark: _Toc451958575]UPRAVLJANJE JAMSTVENIM FONDOM EFSU-A U 2015.
Komisija je 21. siječnja 2016. donijela Odluku C(2016)165 o odobrenju smjernica za upravljanje imovinom Jamstvenog fonda Europskog fonda za strateška ulaganja.
U Jamstvenom fondu EFSU-a nije bilo sredstava ni u jednom trenutku tijekom 2015. Stoga će se prvo izvješće o financijskom upravljanju, uspješnosti i rizicima Jamstvenog fonda EFSU-a podnijeti 2017. za 2016.
5. [bookmark: _Toc449689415][bookmark: _Toc449972642][bookmark: _Toc451958576]PROCJENA PRIMJERENOSTI CILJNOG IZNOSA I RAZINE JAMSTVENOG FONDA EFSU-A
EIB je krajem 2015. potpisao deset operacija pokrivenih jamstvom EFSU-a u ukupnom iznosu od 1 155 milijuna EUR, od čega je isplaćeno 202 milijuna EUR. Nastanu li zbog tih operacija ikakvi gubitci, oni će se pokriti jamstvom EU-a u skladu s odredbama Sporazuma o EFSU-u. Konkretno, jamstvo EU-a u okviru dijela za infrastrukturu i inovacije dodjeljuje se u obliku portfelja s tranšom prvog gubitka za pokriće dužničkih operacija EIB-a i u obliku potpunog jamstva za vlasničke operacije u kojima EIB na jednakoj osnovi na vlastiti rizik ulaže isti iznos sredstava. 
Operacije EIF-a koje su potpisane 2015. i pokrivene jamstvom EFSU-a iznose oko 398 milijuna EUR; nastanu li zbog tih operacija ikakvi gubitci, oni će se pokriti prvenstveno doprinosima iz instrumenta za davanje jamstava MSP-ovima InnovFin te iz instrumenta kreditnog jamstva COSME.
U skladu s Uredbom o EFSU-u, utvrđen je ciljni iznos Jamstvenog fonda EFSU-a od 50 % ukupnih obveza jamstva EU-a, koji trenutačno iznosi 16 milijardi EUR. S obzirom na relativno ograničenu razinu potpisa i isplata do kraja 2015., nema dovoljno elemenata koji bi omogućili procjenu primjerenosti ciljnog iznosa na temelju stvarnih operacija. Stoga će se prvo izvješće o procjeni primjerenosti ciljnog iznosa i razine Jamstvenog fonda EFSU-a podnijeti do 31. svibnja 2017. za 2016. 
Trenutačno je predviđeno da će se iz proračuna EU-a tijekom 2016. u Jamstveni fond EFSU-a uplatiti oko 500 milijuna EUR.
Budući da se s vremenom očekuje znatno povećanje portfelja operacija EFSU-a i s obzirom na proračunska ograničenja tijekom programskog razdoblja EFSU-a, Komisija će u budućnosti provoditi detaljnije procjene.

 EUROPSKA   KOMISIJA   

Bruxelles, 31.5.2016.   COM(2016) 353 final       IZVJEŠĆE KOMISIJE EUROPSKOM PARLAMENTU, VIJEĆU I EUROPSKOM  REVIZORSKOM SUDU   O UPRAVLJANJU JAMSTVENIM FONDOM EUROPSKOG FONDA ZA  STRATEŠKA ULAGANJA U 2015.  


